Myen ni gaw 2015 grai n'du yang yup tung jahpan hta la ngut hkra ngu ai masing jahkrat nna galaw sa na matu hkyen lajang hpang nga sai re. dinghku jahpan masha jahpan hpe shanhte ra ai hku asak kaji kaba hta hkan n'na jahpan la lu hkra galaw na raitim grau n'na gaw mung masa laknak kaba langai hku jai lang hkyen nga ai hpe ngai hku na n'dai hku maram lu ai re.
Ndai masing masa kaba kaw mung masa amyet lu hkra hte annau ni hpe maga ni hku mahku n'ngoi ai gasat shamyit dat lu hkra masa majan baw ai. Dai ni annau ni yawng ngu na gaw KIO/KIA magam gun ai ni hte myen a zingri sat shamyit nna myen a kata n'nga ai hpyen yen tsin yam hku lamu ga jarit kaw du nga sai re hte annau ni n'kau mi gaw myen hpe n'yu ra ai jaw myen a mung masa mung up tara hpe n'ra ai jaw maigan mungdan ni de hprawng du shanu nga ga ai. Dai majaw annau ni gaw mungdan shanglawt n'lu dingsa awmdawm masing jahkrat nna gasat ra ai ngu ngai hku na mu mada ai re.
Miwa hkying lam shang wa ai nga shiga n'dau wa sai, Annau ni lamu ga simsa ai lam n nga ai jaw, kasu kabrawng gasat gala byin ai majaw maigan miwa ni annau ni lamu ga hku shang wa ai nga shi shabrawng nga sai gaw kaba dik ai tsang dik ra ai pahkam kaba mung masa myawk kaba dum shangoi dat sai re.
Myen hpyen asuya ni myen mu gun dap shagu na ni mayun kumhpa sha n'na Miwa, Kala ni hpe mung chying masat galaw ya nna Madalay, Lashu Sam Mung Miwa, Kala hpring mat ai hpe gaw ahkyak n'la ai myi di shim galaw sha lai wa sai hpe n'lung hta n'jung langa na ze ngu ai lachyum shapraw na maw nga ai, shanhte myu shada gaw mara magap hkat nna hpraw san seng dik ai annau ni hpe [wa si hka hta] ngu masa kaba galau dagup hkyen nga sai, annau ni lamu ga jarit gaw Miwa, Kala hte matut tawn ai re. Annau ni hte dinghku majan byin ai hpe ninghpai masu nna, maigan hpyen masa hku Miwa, Kala shang wa ai lam nummaw re ngu ai masa hku gasat wa na ladat shaw nga ai ngu mu mada ai. Annau ni gaw Miwa mung, Kala mung nga ai ni hte madu kanu mung nga ai ni gaw lamu ga matut nga ai jaw grau sadi let masa kaba n'dai hpe jumtek paran kau ra ai, shing n'rai annau ni 3 rai tim 1 de sa ra sai.
Dai majaw moi mung annau ni rau sha lamu ga langai hta di langai dun, manau rau chyawm nau ai kaw na myen nan annau ni hpe dasang jahka kau ai jaw langai sha re de masing kaba grau shangang nna jahkrat sa ra sai ngu mu ai. Annau ni a Miwa, Kala mung nga ai ni hpe ga kaba saw nna htu htim zing majan baw ra sai. Myen gaw chyurum ai saidaw saichyen ni hpe maigan hpyen hku masat nna htu gasat na masa kaba de yawng lu hkra maw lanyet shaw nga ai re. Myen zim tim, annau ni n'mai zim ai, annau ni lamu ga hku lai shang hpaga ginlen nga ai miwa ni hpe tsep kawp pat kau ra ai. Miwa hte pawng nna masa kaba n'dai ginsup chyalu re miwa hte kumba madin shakum tai rai nga ai annau ni hpe miwa nan annau ni hking hking nna gasat masu chye wa ai. Dai hpe ning hpai nna maigan hpyen zawn myawk tank n'bungli ni hte gasat wa chyalu re. Mungkan hpe madi madun nna majan masing jahkrat wa na re ngu sawn mu ai. Anhte kanu mungdan shanu nga ai ni di kaba dun nna makau hpunau ni hpe madu shat makai gun n'na ga kaba sa ya na hpe saw shaga dat ra sai. Kai chyan ni bungli grai galaw ra nga ai.
3 tim 1= la kaba masum htawk yang pang lai pyi htawk dang ai da.
Langai sha raitim gasat na.
Baren Numraw
8/8/2012
kac_Latn kac_Latn kac_Latn kac_Latn kac_Latn kac_Latn kac_Latn kac_Latn unk